Γεωλογικός χρόνος

thumb|220px|Αυτή η αναπαράσταση ρολόι δείχνει μερικές από τις σημαντικότερες μονάδες του γεωλογικού χρόνου και ορισμένα γεγονότα της ιστορίας της Γης
Η **γεωλογική χρονολογική κλίμακα** ή **γεωλογικός χρόνος** χρησιμοποιείται στη γεωλογία, την αρχαιολογία και άλλες επιστήμες για την περιγραφή των σχέσεων που αναπτύσσονται μεταξύ γεγονότων που συνέβησαν κατά τη διάρκεια της ιστορίας της Γης. Ο πίνακας των γεωλογικών περιόδων που ακολουθεί συμφωνεί με τις ημερομηνίες και την ονοματοδοσία της Διεθνούς Επιτροπής Στρωματογραφίας και χρησιμοποιεί τους πρότυπους χρωματικούς κώδικες της Γεωλογικής Επιθεώρησης των Η.Π.Α..

## Ορολογία
Η μεγαλύτερη μονάδα του γεωλογικού χρόνου είναι ο Μεγααιώνας ο οποίος διαιρείται διαδοχικά σε Αιώνες, Περιόδους και Εποχές. Οι παλαιοντολόγοι με τη σειρά τους έχουν καθορίσει ένα σύστημα φάσεων για την πανίδα. Αρκετά από τα ονόματα αυτών των φάσεων χρησιμοποιήθηκαν για τη διαμόρφωση της γεωλογικής ονοματοδοσίας, αν και οι φάσεις πανίδας είναι περισσότερες από τις γεωλογικές χρονικές μονάδες.

Οι γεωλόγοι σήμερα χρησιμοποιούν τους όρους Ανώτερη/Ύστερη, Κατώτερη/Πρώιμη και Μέση ως υποδιαιρέσεις των περιόδων και άλλων γεωλογικών χρονολογικών μονάδων. Πρόκειται ουσιαστικά για ένα σημείο αιχμής του έργου της Διεθνούς Επιτροπής Στρωματογραφίας, έτσι ώστε να ενοποιηθούν οι αντικρουόμενες ορολογίες που ορίστηκαν σε εθνικό επίπεδο και να καθοριστούν παγκόσμιες σταθερές.

thumb|220px|Γραφική αναπαράσταση της ιστορίας της Γης ως σπείρα

## Ιστορία της χρονολογικής κλίμακας
Όταν ο Γουΐλιαμ Σμιθ και ο Τσαρλς Λάιελ αναγνώρισαν ότι τα στρώματα άντιπροσώπευαν διαδοχικές χρονολογικές περιόδους, δεν υπήρχε τρόπος να καθορίσουν τι είδους χρονολογική κλίμακα αντιπροσώπευαν αυτά τα στρώματα. Οι Δημιουργιστές πρότειναν χρονολογίες μερικών χιλιάδων χρόνων μόνον, ενώ οι Εξελικτικιστές πρότειναν σαφώς μεγαλύτερες. Επί εκατό περίπου χρόνια η ηλικία της Γης και τα γεωλογικά στρώματα υπήρξαν αντικείμενο αξιοσημείωτης διαμάχης, έως ότου η τεχνολογική εξέλιξη στον 20ό αιώνα επέτρεψε τη χρήση της ραδιοχρονολόγησης και παρείχε σχετικά ακριβέστερες χρονολογήσεις του γεωλογικού χρονικού ορίζοντα. Το 1977 η Παγκόσμια Επιτροπή Στρωματογραφίας (νυν Διεθνής) ξεκίνησε μια προσπάθεια παγκόσμιου καθορισμού των γεωλογικών περιόδων και των φάσεων ανάπτυξης της πανίδας. Το πιο πρόσφατο έργο της περιγράφεται στο Gradstein et al., *Γεωλογική χρονολογική κλίμακα*, (2004) (ISBN 0-521-78673-8) και χρησιμοποιείται ως θεμέλιο για τo παρόν λήμμα.

## Πίνακας Γεωλογικού χρόνου

Παλαιότερη γεωλογική χρονολογική κλίμακα (2005)


# Οι παλαιοντολόγοι αναφέρονται συχνά σε φάσεις πανίδας και όχι σε γεωλογικές περιόδους. Η ονοματοδοσία των φάσεων είναι μια διαδικασία περίπλοκη. Βλ. Κλίμακα Harland.
# Οι ημερομηνίες φέρουν εγγενώς τη σχετική αβεβαιότητα της ραδιοχρονολόγησης Οι ημερομηνίες και τα αναφερόμενα σφάλματα είναι καταχωρημένα στον παρόντα πίνακα σύμφωνα με τη χρονολογική κλίμακα της Διεθνούς Επιτροπής Στρωματογραφίας. Ημερομηνίες που φέρουν την ένδειξη * έχουν διεθνώς συμφωνηθεί. 
# Ιστορικά, η Καινοζωική περίοδος διαιρείτο στην Τεταρτογενή και Τριτογενή υπο-εποχή, δηλαδή τη Νεογενή και την Παλαιογενή περίοδο. Ωστόσο, η Διεθνής Επιτροπή Στρωματογραφίας αποφάσισε πρόσφατα να μην χρησιμοποιούνται πλέον οι όροι στην επίσημη ορολογία. 
# Στη Βόρεια Αμερική η Λιθανθρακοφόρος υποδιαιρείται στη Μισσισσίπια και την Πενσυλβάνια περίοδο.
# Ο Προτεροζωικός, ο Αρχαιοζωικός αιώνας και ο Καταρχαιοζωικός αιώνας αναφέρονται συχνά ως *Προκάμβριος Χρόνος* και ενίοτε ως Κρυπτοζωικός.
# Καθορίζεται από την Παγκόσμια Σταθερά Στρωματογραφικής Εποχής.
# Αν και χρησιμοποιείται συχνά ο Καταρχαιοζωικός δεν είναι τυπικός αιώνας και δεν έχει συμφωνηθεί ακόμα το κατώτατο όριό του.
# Σε γενικές γραμμές οι επιστήμονες, που πριν δύο αιώνες ξεκίνησαν τη γεωλογία, έδωσαν τα ονόματα τους στα στρώματα που μελέτησαν. Για παράδειγμα η Δεβόνια περίοδος ονομάστηκε έτσι προς τιμήν του Devon. Η Κάμβρια από το ρωμαϊκό όνομα της Ουαλίας (Cambria), η Πέρμια και η Ιουρασσική από τη Ρωσία και τις Άλπεις αντίστοιχα.
# Αυτά τα ονόματα εποχών χρησιμοποιούνται από τη Σεληνιακή γεωλογική χρονολογική κλίμακα. Η χρήση τους για τη γήινη γεωλογία είναι ανεπίσημη.
# Στην αγγλική wikipedia χρησιμοποιείται υπο-εποχή της Προνεκτάριας, η εποχή διαμόρφωσης σχηματισμών της *Nectaris Basin*.



## Παραπομπές


## Βιβλιογραφία
*Dalrymple, G. Brent. 1986. *Radiometric Dating, Geologic Time, And The Age Of The Earth: A Reply To "Scientific" Creationism*. https://pubs.usgs.gov/of/1986/0110/report.pdf
*Gradstein, Felix M., James G. Ogg. 2004. *Geologic Time Scale 2004 – why, how, and where next! * https://doc.rero.ch/record/15144/files/PAL_E2418.pdf
*Mortenson, Terry. 2003. *The Historical Development of the Old-Earth Geological Timescale*. https://assets.answersingenesis.org/doc/articles/aid/v2/historical-development-old-earth-geological-timescale.pdf
*South Carolina Department of Natural Resources. n.d. *Geologic Time and Earth’s Biological History*. https://www.dnr.sc.gov/geology/pdfs/education/Geologic%20Time.pdf
*U.S. Geological Survey Geologic Names Committee. 2023. *Divisions of Geologic Time—Major Chronostratigraphic and Geochronologic Units*. https://pubs.usgs.gov/pp/1879/v1/pp1879v1c.pdf

## Δείτε επίσης
* Πρωιμότερες γνωστές μορφές ζωής

## Εξωτερικοί σύνδεσμοι

* Βάση Δεδομένων GeoWhen 
* Διεθνής επιτροπή Στρωματογραφίας 
* NASA: Γεωλογικός Χρόνος